**ΠΑΡΑΡΤΗΜΑ I**

**ΤΕΧΝΙΚΕΣ ΠΡΟΔΙΑΓΡΑΦΕΣ – ΠΙΝΑΚΑΣ ΣΥΜΜΟΡΦΩΣΗΣ**

**Παροχή υπηρεσιών απολύμανσης των κτιρίων και χώρων του Πανεπιστημίου Δυτικής Μακεδονίας, σύμφωνα με τις οδηγίες προστασίας από το νέο στέλεχος Κορωνοϊού**

*(ανήκει στην πρόσκληση του Πανεπιστημίου Δυτ. Μακεδονίας με αρ. πρωτ. 4035/18-02-2022)*

| **Α/Α** | **ΠΡΟΔΙΑΓΡΑΦΕΣ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| --- | --- | --- | --- | --- |
| 1 | **ΑΠΟΛΥΜΑΝΣΗ - ΜΙΚΡΟΒΙΟΚΤΟΝΙΑ**Οι εργασίες της απολύμανσης - μικροβιοκτονίας που θα πραγματοποιηθούν, να γίνονται με την ειδική μέθοδο cold fogging (εκνέφωση ψυχρού) από ειδικό μηχάνημα εκνεφωτήρα με δυνατότητα ρυθμιζόμενης εκνέφωσης από ULV (υπέρ μικρού όγκου) έως LV όγκου καθώς και με υπολειμματικό ψεκασμό.Η μέθοδος cold fogging επιτυγχάνει αποτελεσματική απολύμανση κατά επιφάνεια και κατ' όγκο στο σύνολο των χώρων και των αντικειμένων που βρίσκονται σε αυτόν χωρίς να βλάπτει ή να αντιδρά με τα υλικά του χώρου.Οι χώροι που θα απολυμανθούν να μπορούν να χρησιμοποιηθούν μετά από την παρέλευση 2 ωρών, αφού έχουν αεριστεί καλώς πριν την χρήση του χώρου. | ΝΑΙ (σε όλα) |  |  |
| 2 | **ΧΡΗΣΗ ΣΚΕΥΑΣΜΑΤΩΝ**To σκεύασμα που θα χρησιμοποιηθεί να έχει αποδεδειγμένη ισχυρή αντιμικροβιακή δράση, να είναι εγκεκριμένο από τον ΕΟΦ (αρ.4113 ΟΕ/18-4-2005), και τους μεγαλύτερους διεθνείς οργανισμούς F.D.A, & E.P.A. (USA), πλήρως συμβατό με θέματα απολύμανσης του ΗΑCCP-ISO περί ασφάλειας και υγιεινής. Συγκεκριμένα, πρέπει να χρησιμοποιηθεί σταθεροποιημένο διάλυμα διοξειδίου του χλωρίου ClO2 με 2,6 φορές ισχυρότερη βιολογική δράση από αυτή της απλής οικιακής χλωρίνης, ή αντίστοιχο σκεύασμα.Η δράση του να μην επηρεάζεται από υψηλές θερμοκρασίες συγκριτικά με τη δράση του χλωρίου.Η δοσολογία χρήσης τους θα είναι αυτή που ορίζεται από τις σχετικές εγκρίσεις του Υπουργείου. Η χρήση τους πραγματοποιείται σύμφωνα με τις οδηγίες της Παγκόσμιας Οργάνωσης Υγείας (WHO) για την ορθολογική χρήση σκευασμάτων.**Οι Άδειες και τα Δελτία Ασφαλείας των σκευασμάτων, θα περιλαμβάνονται στο φάκελο της προσφοράς** | ΝΑΙ (σε όλα) |  |  |
| 3 | Οι προσφέροντες πρέπει να πληρούν τις προϋποθέσεις που ορίζονται στο με αρ. πρωτ. Δ1γ/Γ.Π/οικ 19954/20-03-2020 (με ΑΔΑ: 6ΚΨ6465ΦΥΟ-1ΝΔ) έγγραφο του Υπουργείου Υγείας (και ειδικότερα την παράγραφο «*Εφαρμογή ολοκληρωμένων προγραμμάτων απολύμανσης χώρων*») και **να προσκομίσουν στο φάκελο της προσφοράς τους τα σχετικά αποδεικτικά**. | ΝΑΙ |  |  |
| 4 | Οι προσφέροντες πρέπει να διαθέτουν πιστοποιητικό Διασφάλισης Ποιότητας ISO 9001:2015 ή ισοδύναμο, σε ισχύ, στο οποίο να αναφέρονται στο πεδίο εφαρμογής οι Απολυμάνσεις, **φωτοαντίγραφο του οποίου θα περιλαμβάνεται στον φάκελο της προφοράς**. | ΝΑΙ |  |  |
| 5 | **ΤΕΚΜΗΡΙΩΣΗ**Μετά το πέρας των εργασιών θα παραδίδεται φάκελος πληροφοριών, ο οποίος θα περιλαμβάνει:* Βεβαιώσεις απολύμανσης όπου καταγράφονται οι πραγματοποιηθείσες δράσεις, τα υλικά και σκευάσματα που χρησιμοποιήθηκαν.
* Λεπτομερές αρχείο πληροφοριών για τα χρησιμοποιούμενα σκευάσματα (αρ. έγκρισης, δοσολογία, δραστική ουσία, τοξικότητα, αντίδοτα κλπ).
 | ΝΑΙ  |  |  |
| 6 | **Μέγιστος χρόνος ανταπόκρισης** σε κλήση για απολύμανση: 6 ώρες από το αίτημα του αρμόδιου Τμήματος του Πανεπιστημίου | ΝΑΙ |  |  |
| 7 | **Χώροι απολύμανσης**Οι εγκαταστάσεις του Πανεπιστημίου Δυτ. Μακεδονίας στις πόλεις Κοζάνη, Φλώρινα, Καστοριά, Γρεβενά & Πτολεμαΐδα. Σε κάθε κλήση για απολύμανση, θα δίνεται η ακριβής διεύθυνση και περιγραφή (θέση, τετραγωνικά κλπ) του προς απολύμανση χώρου, από το αρμόδιο τμήμα του Πανεπιστημίου. | ΝΑΙ |  |  |
| 8 | Η διάρκεια των παρεχόμενων υπηρεσιών θα είναι από την υπογραφή της σύμβασης έως τη συμπλήρωση του προϋπολογιζόμενου ποσού.Εάν οι επιδημιολογικές συνθήκες στη χώρα διαφοροποιηθούν ή/και δοθούν διαφορετικές οδηγίες από τους αρμόδιους φορείς, η αναθέτουσα αρχή διατηρεί το δικαίωμα να προβεί στην διακοπή της σύμβασης πριν από την εξάντληση του ποσού. | ΝΑΙ |  |  |

*Πληροφορίες για τη σύνταξη των προδιαγραφών****: Καρυπίδης Γεώργιος****, Μονάδα Ασφάλειας & Προστασίας, τηλ.: 2461056230, email:* *gkarypidis@uowm.gr*

**Όνομα – Επωνυμία – Σφραγίδα - Υπογραφή**